סימו ליו

סימו ליו (בסינית מפושטת: 刘思慕; נולד ב-19 באפריל 1989) הוא שחקן ופעלולן קנדי-סיני. ידוע בעיקר בשל גילום דמותו של ג'ונג קים בקומדיית המצבים "המכולת של קים" (אנ') (2016–2021), ובזכות הופעתו בתור גיבור-העל שאנג-צ'י בסרטי היקום הקולנועי של מארוול. סימו ליו נולד בחרבין, חיילונגג'יאנג, והיגר עם משפחתו לשכונה במיסיסוגה, קנדה בגיל חמש. בתום לימודיו למד סימו מימון וחשבונאות באוניברסיטת מערב אונטריו שם סיים את לימודיו בשנת 2011, ולאחר מכן עבד כחשבונאי בחברת דלויט בטרם עזב את עבודתו עקב קיצוצים. סימו ניסה לעבוד בעבודות שונות, עד שהחליט להתעסק במשחק. הוא החל להופיע כניצב ופעלולן בסרטי קולנוע וסדרות טלוויזיה שונות, ולאחר מכן בשנת 2015, הופיע בתפקיד ראשי בסדרה הקנדית "דם ומים", שעל תפקידו בה זכה למועמדות בטקס פרסי ACTRA ופרס המסך הקנדי. מאוחר יותר הופיע בתפקיד חוזר בסדרה "חטופה", המובססת על זיכיון "חטופה" בכיכובו של ליאם ניסן. בשנת 2016 החל לשחק את התפקיד הראשי של ג'ונג קים בקומדיית המצבים "המכולת של קים" ברשת הטלוויזיה הקנדית CBC Television, המבוססת על מחזה עלילתי באותו השם. הסדרה זכתה בפרס האנסמבל הטוב ביותר בטקס פרסי ACTRA בשנת 2017, קטגוריה אליה היו מועמדים גם בשנים 2018 ו-2019. בשנת 2018 זכתה הסדרה בפרס סדרת הקומדיה הטובה ביותר בטקס פרסי המסך הקנדי. הסדרה סיימה את שידוריה לאחר חמש עונות בשנת 2021. במקביל המשיך סימו להופיע בתפקידים שונים בסדרות הטלוויזיה "אורפן בלאק", "סלאשר" (אנ'), "ריזוטו" (אנ'), "המרחב" ו"חמוץ מתוק". במהלך כנס "קומיק-קון" סן דייגו 2019, הוכרז כי סימו ליו לוהק לגלם את דמותו של גיבור-העל שאנג-צ'י בסרט "שאנג-צ'י ואגדת עשר הטבעות", הסרט הראשון ביקום הקולנועי של מארוול בו מככב שחקן אסייתי בתפקיד הראשי. זוהי למעשה הופעתו הקולנועית הראשונה של סימו, מלבד תפקיד ניצב מינורי בסרט "פסיפיק רים". השחקן הביע את התעניינותו בתפקיד בטוויטר עוד בדצמבר 2018, נוסף על התעניינות בגילום דמויותיהם של נאמור וסאנפייר. נוסף על עבודתו כשחקן מתעסק סימו בכתיבה, והיה חבר בצוות כותבי הסדרה "דם ומים". בינואר 2018 פורסם מאמר אינטרנטי פרי עטו, המתאר את ילדותו כבן למשפחת מהגרים, במגזין Maclean's. הוא ביים וכתב מספר סרטים קצרים שהוקרנו בפסטיבלים ברחבי קנדה וארצות הברית, כאשר האחרון שבהם צבר, נכון למאי 2020, כ-640,000 צפיות ביוטיוב. בשנת 2021 גילם את ג'ילברט בסרט הדרמה "Women Is Losers". בשנת 2022 נכלל ברשימת טיים 100. בשנת 2023 כיכב בקומדיה הרומנטית "שתי אהבות אמת" בדמותו של סאם. באותה שנה גילם את אחת הגרסאות של הדמות קן בסרט הלייב אקשן "ברבי" שבוים על ידי גרטה גרוויג על פי תסריט שכתבה עם בעלה, נואה באומבך. הסרט מבוסס על דמותה של בובת האופנה ברבי מבית "מאטל". בהמשך, שיחק גם בסרט המדע בדיוני הקנדי "Simulant". בשנת 2024 שיחק בסרט הדרמה האמריקאי "המרוץ לניצחון של ארתור" (אנ') לצדו של מארק וולברג. 2023: Anxious-Avoidant סימו ליו, ברשת החברתית פייסבוק סימו ליו, ברשת החברתית אקס (טוויטר) סימו ליו, ברשת החברתית אינסטגרם סימו ליו, ברשת החברתית טיקטוק סימו ליו, ברשת החברתית Goodreads סימו ליו, במסד הנתונים הקולנועיים IMDb (באנגלית) סימו ליו, באתר "אידיבי", מאגר הידע העברי לקולנוע ישראלי ועולמי סימו ליו, באתר Rotten Tomatoes (באנגלית) סימו ליו, באתר Metacritic (באנגלית) סימו ליו, במסד הנתונים הקולנועיים KinoPoisk (ברוסית) סימו ליו, באתר אפל מיוזיק (באנגלית) סימו ליו, באתר ספוטיפיי סימו ליו, באתר Last.fm (באנגלית) סימו ליו, באתר AllMusic (באנגלית) סימו ליו, באתר MusicBrainz (באנגלית) סימו ליו, באתר דיזר סימו ליו, באתר Discogs (באנגלית) סימו ליו, באתר Genius סימו ליו, באתר אמזון מיוזיק Mississauga-raised actor stars in Kim’s Convenience, lands role in NBC’s Taken, Mississauga News, December 2016 KollabCast Episode 144 – Simu's Convenience w/ Simu Liu, Kollaboration, November 2017 Simu Liu for Toronto Sun, Toronto Sun, December 2016 Simu Liu - Best Performance by an Actor in a Featured Supporting Role in a Dramatic Program, Canadian Screen Award, Academy.ca, January 2017 Kim’s Convenience scores two prizes at ACTRA Awards Canadian Screen Awards: 'Alias Grace,' 'Maudie,' 'Anne With an E' Dominate, The Hollywood Reporter, March 2018 Simu Liu, Marvel's latest leading man, will soon be a 'household name', CNN, July 2019 Shang-Chi star Simu Liu asked Marvel about playing Shang-Chi on Twitter 8 months ago, AV Club, July 2019 20 Questions With Simu Liu: Skincare, Korean BBQ, And Power Rangers - NBC Asian America, NBC on Youtube, August 2018 A Chinese-Canadian to his parents: 'Privately, I yearned for your love', Maclean's, January 2018 Meeting Mommy ft. Simu Liu, Wong Fu Productions on Youtube, February 2018 Simu Liu: The 100 Most Influential People of 2022, Time (באנגלית)